
ASUTUSESISESEKS KASUTAMISEKS
Juurdepääsupiiranguga 75 aastat
Alus: AvTS § 35 lg 1 p 12
Teabevaldaja: Haridus- ja Teadusministeerium


KÄSUNDUSLEPING 

(digitaalse allkirjastamise kuupäev)

Haridus- ja Teadusministeerium kantsler [Allkirjastaja] isikus (edaspidi käsundiandja) ühelt poolt ning
„[…]“ (edaspidi käsundisaaja) teiselt poolt (edaspidi pooled) sõlmisid käesoleva käsunduslepingu (edaspidi leping) alljärgnevas:

Lepingu ese ja üldtingimused
1.1. Käsundisaaja kohustub isiklikult osutama käsundiandjale järgmist teenust (edaspidi teenus):
Arendustöö teostatakse vastavalt tegevuskavale (vt konkursiteates Lisa 2). Arendustöö tulemusena valmib iga valitud ideekavandi alusel 3. taseme kutseõppe raamõppekava, mida kutseõppeasutused saavad kasutada kooli õppekava koostamise alusena.
Raamõppekava koostatakse kooli õppekava soovituslikul vormil ning see sisaldab vähemalt:
1. õppekava eesmärki ja sihtrühma;
2. õpingute alustamise ja lõpetamise nõudeid;
3. õppekava mahtu ja struktuuri, sealhulgas õppemahu jaotust põhi- ja valikõpingute vahel;
4. põhiõpingute moodulite loetelu ja mahtusid;
5. moodulite eesmärke, õpiväljundeid ja lävendi taseme hindamiskriteeriume;
6. praktilise töö ja praktika põhimõtteid ning mahtu;
7. üldpädevuste ja tööelu üldoskuste lõimimise põhimõtteid.
Raamõppekava ei sisalda kooli õppekava rakenduskava. Kooli õppekava ja selle rakendamiseks 
vajalikud lahendused töötab raamõppekava alusel välja õppekava rakendav kutseõppeasutus

1.2. Käsundisaaja kohustub osutama teenust vastavalt lepingus ja lepingu lisades märgitud tingimustele. Teenuse osutamise osana käsitletakse kõiki tegevusi ja toiminguid, muuhulgas ka lepingus nimetamata tegevusi ja toiminguid, mis on vajalikud lepingus ettenähtud tulemuse saavutamiseks, samuti teenuse vastuvõtmiseks vajaliku dokumentatsiooni vormistamisega seotud toiminguid.
1.3. Leping on sõlmitud sotsiaalteenuse tellimise hanke tulemusena.
1.4. Lepingul on järgmised lisad:
1.4.1. Tegevuskava vastavalt konkursiteate Lisa 2.
1.5. Pooled juhinduvad lepingu täitmisel lisaks lepingule ja selle lisadele ka Eesti Vabariigis kehtivatest õigusaktidest, eeskirjadest, standarditest ning vajadusel muudest vastava valdkonna tehnilistest dokumentidest

Tähtajad
1.6. Teenust osutatakse perioodil 02.november kuni [Lõpparuande tähtaeg].
1.7. Teenuse osutamise lõpetamisel esitab käsundisaaja käsundiandjale käsunduslepingu teatise, milles märgitakse vähemalt teenuse osutamise periood ja osutatud tegevused.
1.8. Juhul, kui teenuse osutamisel või teatise esitamisel on käsundiandjal pretensioone teenuse kvaliteedi ja/või lepingule vastavuse osas, ei allkirjasta käsundiandja teatist ning edastab 10 tööpäeva jooksul käsundisaajale kirjalikku taasesitamit võimaldavas vormis teenuse osutamisel ilmnenud vead ning puudused. Käsundisaaja kohustub viivitamata teostama vajalikud parandused. Selle tähtaja jooksul ei ole käsundisaajal kohustust maksta lepingus ettenähtud viivist. 
1.9. Juhul, kui käsundisaaja ei nõustu käsundiandja pretensioonidega teenuse kvaliteedi kohta, võib ta nõuda ekspertiisi määramist. Ekspertiisi kulud kannab vaidluses kaotajaks jäänud pool.

Poolte õigused ja kohustused
1.10. Käsundisaaja kohustub: 
1.10.1. osutama teenust vastavalt lepingule ja käsundiandja juhistele; 
1.10.2. viivitamatult teatama käsundiandjale kõigist teenuse osutamisega seotud olulistest asjaoludest, eelkõige nendest, mille vastu võib olla käsundiandjal äratuntav oluline huvi;
1.10.3. tegutsema teenuse osutamisel käsundiandjale lojaalselt ja vajaliku hoolsusega;
1.10.4. osutama teenust korrektselt ja kvaliteetselt;
1.10.5. tasuma viivist ja leppetrahvi vastavalt lepingule.
1.11. Käsundisaajal on õigus:
1.11.1. saada käsundiandjalt teenuse osutamiseks vajalikku informatsiooni ja juhiseid;
1.11.2. saada nõuetekohaselt osutatud teenuse eest lepingus kokkulepitud tasu.
1.12. Käsundiandjal on õigus:
1.12.1. igal ajal teha jooksvalt järelpärimisi teenuse osutamise olukorra kohta ning kontrollida teenuse osutamise kulgu;
1.12.2. kasutada õiguskaitsevahendeid muuhulgas nõuda lepingus sätestatud juhtudel leppetrahvi, kui käsundisaaja ei pea kinni lepingus, selle lisades või muudes lepingu juurde kuuluvates dokumentides sätestatud tähtaegadest, kvaliteedinõuetest, maksumusest, samuti kui käsundisaaja ei täida või täidab mittevastavalt muid endale lepinguga võetud kohustusi.
1.13. Käsundiandja kohustub:
1.13.1. tasuma käsundisaajale osutatud teenuse eest vastavalt lepingule;
1.13.2. tasuma viivist vastavalt lepingule.

Autoriõigused
1.14. Käsundisaaja loovutab kõik lepingu alusel osutatud teenuse tulemusel tekkivad varalised õigused tellijale. 
1.15. Pooled lepivad käesolevaga kokku, et tasu autoriõiguste loovutamise eest sisaldub teenuse maksumuses ja pärast teenuse eest tasumist annab käsundisaaja käsundiandjale üle kõik teosega seotud varalised õigused tähtajatult ja territoriaalsete piiranguteta. Pooled kinnitavad ja käsundiandja mõistab, et teosega seotud isiklikke õigusi, sh õigust autorsusele ja autorinimele, üle ei anta ning nende osas kohustub käsundiandja täitma autoriõiguse seadusest, käesolevast lepingust ja heast viitamise tavast tulenevaid nõudeid. 
1.16. Käsundiandjal, kes esindab riiki, on õigus teost kasutada viisil, mis toob kaasa või võib kaasa tuua teose või selle osa avaldamise kolmandatele isikutele ning teost või selle osi olulises mahus töödelda, sealhulgas tõlkida, kohandada ja kokkuvõtteid teha.

Teenuse maksumus
1.17. Teenus osutamise maksumus on …… eurot kujuneb vastavalt konkursi dokumentides toodud töötasu arvestusele, millelt käsundiandja arvestab ja tasub sotsiaalmaksu ja tööandja töötuskindlustusmakse ning millest peab kinni üksikisiku tulumaksu, töötuskindlustusmakse ja kohustusliku kogumispensioni makse.
1.18. Lepingu tingimustele vastava teenuse osutamise eest tasumisele kuuluv summa tasutakse käsundisaaja arvelduskontole neljateistkümne (14) päeva jooksul, arvates esindaja poolt teenuse osutamise lõpetamisel vormistatud käsunduslepingu teatise allkirjastamise päevast.
1.19. Eeldatakse, et tasu arvel kaetakse teenuse osutamisest  tulenevate ülesannete täitmisel tavaliselt tekkivad kulud ning kulud, mis oleksid käsundisaajale tekkinud ka ilma käsunduslepingut sõlmimata
1.20. Käsundiandja tasub käsundisaajale teenuse osutamise eest kantsleri [kuupäev] käskkirja nr [00] „Haridus- ja Teadusministeeriumi [aastaarv] aasta tööplaani kinnitamine ja asutuse üldkulude kinnitamine“ lisas [00] “[lisa täpne pealkiri]“; eelarve liik ja objektikood [0000000] ; eelarve konto [00] ; kuluüksus – „[nimetus ja –kood]“; kulukoht/ressursikood [0000000] , programmi tegevus [0000000000], tegevusalakood [00000] ette nähtud vahenditest.

Poolte vastutus
1.21. Pooled on kohustatud hüvitama lepingu mittetäitmise või mittekohase täitmisega teisele poolele põhjustatud kahju ja teise poole poolt tehtud kulutused, mis olid tehtud seoses lepingu rikkumisega.
1.22. Käsundisaajal on õigus nõuda käsundiandjalt viivist tasumisega viivitamise korral 0,15 % tähtaegselt tasumata arve summast iga tasumise tähtpäeva ületanud päeva eest.
1.23. Käsundisaaja on kohustatud maksma käsundiandja nõudmisel leppetrahvi kuni viie (5) protsendi ulatuses teenus maksumusest, kui käsundisaaja rikub lepingu punktis 10.2 kokku lepitud konfidentsiaalsuskohustust.
1.24. Kui käsundisaaja poolt koostatud dokumentides ilmnevad puudused, mis tulenevad tema poolsest kohustuste mittetäitmisest või mittenõuetekohasest täitmisest, on käsundiandjal õigus nõuda nende puuduste kõrvaldamist ning käsundisaaja poolt tekitatud kahju hüvitamist.
1.25. Pooled on kokku leppinud, et käsundisaaja kohustub hüvitama lepingu täitmise käigus tekkinud kahju kolmandatele isikutele. 

Kontaktisikud
1.26. Käsundiandja määrab oma esindajaks „[ametinimetus ja nimi]“ juhendama teenuse osutamist, vahendama käsundisaajale vajalikku teavet, kontrollima teenuse osutamise kvaliteeti ja allkirjastama käsunduslepingu teatist. 

Lepingu kehtivus
1.27. Leping jõustub selle allkirjastamisel ja kehtib kuni lepingust tulenevate kohustuste täitmiseni.
1.28. Käsundiandjal on õigus lõpetada leping erakorralise ülesütlemise aluste (võlaõigusseadus § 631) ilmnemise korral igal ajal, tasudes käsundisaajale faktiliselt osutatud teenuse eest.
1.29. Käsundisaajal on õigus lõpetada leping ennetähtaegselt käsundisaaja raske haiguse korral.
1.30. Käsundiandja võib lepingust taganeda, kui käsundisaaja rikub oluliselt oma õigusaktidest või lepingust tulenevaid kohustusi.

Teated
1.31. Pooltevahelised lepinguga seotud teated peavad olema esitatud kirjalikku taasesitamist võimaldavas vormis, välja arvatud juhtudel, kui sellised teated on informatsioonilise iseloomuga, mille edastamisel teisele poolele ei ole õiguslikke tagajärgi.
1.32. Ühe poole teade teisele poolele loetakse kättesaaduks, kui teade on saadetud lepingus näidatud e-posti aadressil ning sellest on möödunud 1 tööpäev, va juhul, kui teine pool on teate kättesaamist e-posti teel varasemalt kinnitanud.

Muud tingimused
1.33. Juhul, kui lepingu täitmise käigus selgub teenus mahu muutmise vajadus, lepivad pooled kokku koos mahu muutumisega teenus maksumuse muutmise arvestades riigihangete seaduses sätestatut. Lepingu muudatused vormistatakse kirjalikult lepingu lisana.
1.34. Käsundisaaja on kohustatud hoidma konfidentsiaalsena lepingu täitmisega teatavaks saanud teavet, millele on kehtestatud juurdepääsupiirang avaliku teabe seaduse alusel. Konfidentsiaalsuskohustus kehtib juurdepääsupiirangu tähtaja lõpuni.
1.35. Käesoleva lepingu täitmisel tõusetuvad vaidlused lahendatakse läbirääkimiste teel. Kokkuleppe mittesaavutamisel lahendatakse vaidlused Eesti Vabariigi seadusandlusega ettenähtud korras Tartu Maakohtus.
1.36. Kõik käesoleva lepingu muudatused jõustuvad poolte allkirjastamise momendist või poolte kirjalikult määratud tähtajal.
1.37. Pooled ei tohi lepingust tulenevaid õigusi ja kohustusi üle anda kolmandatele isikutele ilma teise lepingu poole kirjaliku nõusolekuta.
1.38. Leping on sõlmitud eesti keeles ja allkirjastatud digitaalselt. Leping edastatakse käsundisaajale kontaktandmetes märgitud e-posti aadressile.

Poolte andmed:
Käsundiandja:				Käsundisaaja:
Haridus- ja Teadusministeerium		„[…]“
Munga 18					aadress:
50088 Tartu					reg nr/isikukood:
reg nr 70000740				a/a:
kontaktisik:					kontaktisik:	
tel:	 „[kontaktisiku tel]“			tel:		
e-post: „[kontaktisiku e-mail]“		e-post:


Käsundiandja						Käsundisaaja
(allkirjastatud digitaalselt)				(allkirjastatud digitaalselt)

	1(4)
4(4)
